Talle operasies gekanselleer weens tekort aan linneArgieffoto ŉ Tekort aan skoon teaterlinne het glo daartoe gelei dat 154 operasies by die Helen Joseph-hospitaal in Johannesburg vanjaar gekanselleer moes word. Jack Bloom, DA-woordvoerder oor gesondheid in Gauteng, het Maandag gesê Mei was die ergste maand waartydens meer as ŉ kwart van die 154 operasies gekanselleer moes word. Volgens Bloom het Qedani Mahlangu, Gautengse LUR vir gesondheid, die tekort aan linne toegeskryf aan “ketelmasjinerie wat gebreek het en die foutiewe installering van toerusting om die linne te steriliseer”. “Sy beweer dat die probleme nou deur die departement van infrastruktuurontwikkeling reggestel is,” het Bloom gesê. “Mahlangu het gesê dat skoon linne verseker sal word deur meer daarvan op die perseel te was en te steriliseer en om afgetrede verpleegsters aan te stel om die bestuur van die linne tussen die waskamer en teaters te koördineer.”